open-index/open-wikipedia-markdown huggingface dataset:
Φράνκα Ποτέντε

Η **Φράνκα Ποτέντε** (*Franka Potente*, 22 Ιουλίου 1974) είναι Γερμανίδα ηθοποιός. Ξεκίνησε την καριέρα της στην ταινία *It's a jungle out there*, το 1995. Έγινε γνωστή στο ευρύ κοινό για τον ρόλο της στην ταινία Τρέξε Λόλα, τρέξε (*Run Lola run*), παραγωγής 1998. Έχει πρωταγωνιστήσει σε αρκετές Γερμανικές ταινίες, αλλά κατάφερε να κάνει καριέρα και στο Χόλιγουντ, σε ταινίες όπως το *[[Blow]]* και το *[[Χωρίς Ταυτότητα (ταινία 2002)|Χωρίς Ταυτότητα]]*.

## Φιλμογραφία
**It's a Jungle Out There* 1995
**[[Τρέξε Λόλα, τρέξε|Run Lola Run]]* (*Lola rennt*) 1998
**Anatomie* 2000
**The Princess and the Warrior* (*Der Krieger und die Kaiserin*) 2000
**Blow* 2001
**[[Χωρίς Ταυτότητα (ταινία 2002)|Χωρίς Ταυτότητα]]* (*The Bourne Identity*) 2002
**Try Seventeen* 2002
**[[Στη σκιά των κατασκόπων]]* (*The Bourne Supremacy*) 2004
**[[Creep]]* 2004
**[[Ξέφρενη ζωή]]* (*Elementarteilchen*) 2006
**[[Eichmann]]* 2007
*** 2008
**Σανγκάη - Η πόλη των κατασκόπων* 2010
**Valerie* 2010
**Το κάλεσμα 2* 2016

## Παραπομπές


## Εξωτερικoί σύνδεσμοι

*Franka Potente.org &ndash; extensive fansite.

Κατηγορία:Γερμανίδες ηθοποιοί κινηματογράφου
Κατηγορία:Γερμανίδες ηθοποιοί τηλεόρασης
Οίκος Ναύτου

Ο **Οίκος Ναύτου** -στην Ελλάδα- ήταν Νομικό Πρόσωπο Δημοσίου Δικαίου, τη λειτουργία του οποίου επόπτευε το Υπουργείο Εμπορικής Ναυτιλίας και μετά τη συγχώνευσή του το Υπουργείο Προστασίας του Πολίτη. Αποτελούσε ίδρυμα κοινωνικής προστασίας ναυτικών παρέχοντας σ΄αυτούς και τις οικογένειές τους ιατρική, φαρμακευτική και νοσοκομειακή περίθαλψη.

Από την 1η Απριλίου 2012, ο Οίκος Ναύτου απορροφήθηκε από τον ΕΟΠΥΥ.

## Σημειώσεις


Κατηγορία:Ελληνική ναυτιλία
Κατηγορία:Δημόσιοι ασφαλιστικοί οργανισμοί της Ελλάδας
Κινεζικό ημερολόγιο

Το **Κινεζικό ημερολόγιο** είναι σεληνιακό-ηλιακό ημερολόγιο. Σήμερα στην Κίνα για τις καθημερινές δραστηριότητες χρησιμοποιείται το Γρηγοριανό ημερολόγιο, ενώ το Κινεζικό ημερολόγιο χρησιμοποιείται για τον καθορισμό των παραδοσιακών εορτών όπως το Κινέζικο νέο έτος και στην αστρολογία.

Η παράδοση λέει ότι το ημερολόγιο αναπτύχθηκε από τον πρώτο αυτοκράτορα, Χουάνγκ Ντί (*Huang Di*) ή Κίτρινο Αυτοκράτορα (περίπου 2698-2599 π.Χ.). Ο τέταρτος αυτοκράτορας, ο Γιάο (Yao) πρόσθεσε τον εμβόλιμο μήνα όπως και πάλι αναφέρει η παράδοση.

Το Κινέζικο ημερολόγιο υπήρχε ήδη από τη δεύτερη χιλιετία π.Χ., όπως φαίνεται από αρχαιολογικά ευρήματα (τελετουργικά κόκαλα), με 12 μήνες το χρόνο και περιστασιακά 13 ή 14 μήνες για διόρθωση.

Από το 840 π.Χ. είναι δυνατή ακριβής αντιστοίχιση των ημερομηνιών που αναφέρονται σε ιστορικά στοιχεία.

Άλλα παραδοσιακά ημερολόγια της Ανατολικής Ασίας (Κορεάτικο, Βιετναμέζικο, Θιβετιανό) είναι παρόμοια ή ίδια με το Κινέζικο ημερολόγιο, έχοντας επηρεαστεί από αυτό.

## Εξωτερικοί σύνδεσμοι
* Κανόνες για το Κινέζικο ημερολόγιο
* Η δομή του Κινέζικου ημερολογίου
* Το Κινέζικο Σεληνιακό ημερολόγιο 2007

Κατηγορία:Πολιτισμός της Κίνας
Κατηγορία:Ημερολόγια
Σχέση όγκου - βάρους αερίων

Από τη Φυσική είναι γνωστό ότι το **[[ειδικό βάρος]]** ενός αερίου λέγεται το βάρος που έχει η μονάδα του όγκου του. Ενώ **ειδικός όγκος** ενός αερίου λέγεται το αντίθετο, δηλαδή ο όγκος που καταλαμβάνει η μονάδα του βάρους αυτού.

Στην εφαρμογή των μέτρων ως μονάδα βάρους στο μετρικό σύστημα χρησιμοποιείται το χιλιόγραμμο (kg) εις δε το αγγλικό η λίμπρα (lb). Ως μονάδα όγκου στο μετρικό σύστημα είναι το κυβικό μέτρο (m3) ενώ στο αγγλικό το κυβικό πόδι (ft3).

*Επομένως **ειδικό βάρος** ενός αερίου στο μεν μετρικό σύστημα είναι το βάρος σε kg που έχει 1 m3 του αερίου, στο δε αγγλικό το βάρος σε lb που έχει 1&nbsp;ft3. Και αυτό μετριέται σε kg/m3 (χιλιόγραμμα ανά κυβικό μέτρο) ή σε lb/ft3 (λίμπρες ανά κυβικό πόδι).
*Κατ΄ επέκταση **ειδικός όγκος** ενός αερίου στο μεν μετρικό σύστημα είναι ο όγκος σε m3 που καταλαμβάνει 1&nbsp;kg βάρους του, στο δε αγγλικό σύστημα ο όγκος σε ft3 που καταλαμβάνει μία lb αυτού. Και αυτό μετριέται σε m3/kg (κυβικά μέτρα ανά χιλιόγραμμο) ή σε ft3/lb (κυβικούς πόδες ανά λίμπρα).

Κατόπιν των παραπάνω τόσο το ειδικό βάρος όσο και ο ειδικός όγκος προσδιορίζονται αν διαιρεθούν οποιοδήποτε βάρος δια του όγκου που καταλαμβάνει ή ο οποιοσδήποτε όγκος του αερίου δια του βάρους που έχει αυτός ο όγκος. Συνεπώς αν **Β** το βάρος ενός αερίου, **V** ο όγκος του αερίου, **γ** το ειδικό του βάρος, και **v** ο ειδικός του όγκος, τότε προκύπτουν οι ακόλουθοι τύποι:
:::::**γ = Β / V** και επίσης **v = V / B**, και ακόμη
:::::**γ = 1 / v** και επίσης **v = 1 / γ**.

Συμπέρασμα: Από τους παραπάνω τύπους αλλά και απ΄ όσα έχουν προηγουμένως αναφερθεί *ειδικό βάρος* και *ειδικός όγκος* βρίσκονται σε αντίστροφη σχέση μεταξύ τους. Σημειώνεται επίσης ότι το *ειδικό βάρος* και ο *ειδικός όγκος * των αερίων δεν είναι σταθερά όπως συμβαίνει στα στερεά και υγρά σώματα αλλά εξαρτώνται πάντοτε από την πίεση και την θερμοκρασία τους. Δηλαδή όσο μικρότερη η πίεση και υψηλότερη η θερμοκρασία  του αερίου τόσο αραιότερο είναι αυτό και επομένως τόσο μικρότερο το *ειδικό του βάρος* ή τόσο μεγαλύτερος ο *ειδικός του όγκος*.
Κάθε φορά που προσδιορίζεται ή μετριέται το ειδικό βάρος ή ο ειδικός όγκος ενός αερίου πρέπει να καθορίζεται και η πίεση και θερμοκρασία του κατά την στιγμή της μέτρησης.

Παράδειγμα εφαρμογής: Αν ληφθεί ότι η πίεση του ατμοσφαιρικού αέρα είναι 760 mmHg και θερμοκρασία 0 βαθμοί C έχει ειδικό βάρος γ=1,293&nbsp;kg/m3, προσδιορίζεται εύκολα ο ειδικός όγκος από τον παραπάνω τύπο **v = 1 / γ**. Δηλαδή ειδικός όγκος αέρος v = 1 / 1,293 = 0,778 m3/kg.

Κατηγορία:Θερμοδυναμική
Κατηγορία:Κατάσταση της ύλης
Κατηγορία:Αέρια
Καρμίλα

Η ***Καρμίλλα*** (αγγλ. *Carmilla*) είναι μια αγγλική νουβέλα τρόμου του 1871, γραμμένη από τον Ιρλανδό συγγραφέα Τζόζεφ Σέρινταν Λε Φάνιου. Δημοσιεύθηκε στην Αγγλία το 1872. Η *Καρμίλλα* είναι επίσης μια γοτθική ιστορία βρυκολάκων, που ενέμπνευσε αρκετά τον Μπραμ Στόκερ για τη συγγραφή του διάσημου πλέον μυθιστορήματος ''Δράκουλας'' (1897), αλλά μας δείχνει πιο πολλές ομοιότητες το διεγραμμένο κεφάλαιο του *Δράκουλα*, *[[Ο Καλεσμένος του Δράκουλα]]*. Η νουβέλα του Λε Φάνιου μας λέει την ιστορία του νεαρού κοριτσιού Λώρα που βρίσκεται σε κίνδυνο απ' την φίλη της την Καρμίλλα (που είναι μυστικά από αυτήν, βρυκόλακας).

## Τα κύρια πρόσωπα
*Λώρα
*Καρμίλλα/Κόμισσα Μιρκάλα Καρνστάιν
*Δόκτωρ Χεσέλιους
*Στρατηγός Σπίελσντορφ
*Βαρόνος Βόρντενμπαργκ
*Πατέρας της Λώρα
*Ανιψιά του Στρατηγού

## Παραπομπές


## Εξωτερικές πηγές
*

Κατηγορία:Βρετανικά μυθιστορήματα
Κατηγορία:Μυθιστορήματα τρόμου
Κατηγορία:Νουβέλες
Τριπόταμο Ευρυτανίας

Το **Τριπόταμο** Ευρυτανίας, γνωστό και ως **Τατάρνα** ως το 1928, είναι χωριό και έδρα της ομώνυμης Τοπικής Κοινότητας του καλλικρατικού Δήμου Αγράφων (τέως καποδιστριακού Δήμου Φραγκίστας). Βρίσκεται 61 χιλιόμετρα από το Καρπενήσι, κοντά στα όρια των περιφερειακών ενοτήτων Ευρυτανίας και Αιτωλοακαρνανίας, σε υψόμετρο 650 μέτρων. Στην Τοπική Κοινότητα Τριποτάμου ανήκουν επίσης οι συνοικισμοί Βρεκαίικα, Καϊπανάκι και Κοψαίικα. 

## Διοικητικά - δημογραφικά στοιχεία
Ως κοινότητα συστάθηκε το 1912 με το όνομα *Κοινότητα Τατάρνης*, έχοντας ως έδρα τον ομώνυμο οικισμό (*ΦΕΚ 261Α - 31/08/1912*), ανήκοντας όμως διοικητικά στον νομό Αιτωλοακαρνανίας, ενώ με το ίδιο ΦΕΚ προσαρτήθηκε στην κοινότητα και ο οικισμός Μονή Γενεθλίων Θεοτόκου. Το 1915 προσαρτήθηκε στην κοινότητα ο οικισμός Κοψέϊκα (*ΦΕΚ 476Α - 31/12/1915*), που όμως καταργήθηκε το 1920. Ο οικισμός και κατά προέκταση και η κοινότητα μετονομάστηκε από *Τατάρνα* σε *Τριπόταμο* το 1928 (*ΦΕΚ 81Α - 14/05/1928*), ενώ το 1943 η κοινότητα υπήχθη στο νομό Ευρυτανίας (*ΦΕΚ 63Α - 22/03/1943*). Το 1961 αναγνωρίσθηκε και προσαρτήθηκε στην κοινότητα Τριποτάμου ο οικισμός Κοψαίικα και το 1981 οι οικισμοί Βρεκαίικα και Καϊπανάκι. Η κοινότητα Τριποτάμου καταργήθηκε το 1997, σύμφωνα με τις διατάξεις του προγράμματος Καποδίστριας, και συνενώθηκε με το Δήμο Φραγκίστας. Το 2011, σύμφωνα με τις διατάξεις του Προγράμματος Καλλικράτης, εντάχθηκε στο Δήμο Αγράφων.

Κατά την Απογραφή του 2021 το χωριό είχε 212 κατοίκους. Η πληθυσμιακή διακύμανση του χωριού είναι η εξής:

## Μονή Τατάρνας
Στο χωριό υπάρχει και το μοναστήρι της Τατάρνας, κοντά στη θέση παλαιού βυζαντινού και ιστορικού μοναστηριού, που πρόσφερε πολλά όχι μόνο στην ορθοδοξία αλλά και στον αγώνα για εθνική παλιγγενεσία. Καταφύγιο ονομαστών κλεφτών και αρματολών (Κατσαντώνη, Δίπλα, Καραΐσκάκη), καταστράφηκε πολλές φορές, αναστηλώθηκε επί Όθωνα και τελικά κατέρρευσε από τη μεγάλη κατολίσθηση του 1963, μετά την ολοκλήρωση της τεχνητής λίμνης των Κρεμαστών. 

Το νέο μοναστήρι διασώζει πολλά κειμήλια και μεταξύ αυτών το καντήλι που είχε προσφέρει, σε εκπλήρωση τάματος, ο κλέφτης Κατσαντώνης.

## Βιβλιογραφία
* Βασιλείου Πάνος, *Το μοναστήρι της Τατάρνας*, 1968.
* Ντάσιος Τάκης , *Στ' Άγραφα*, Εκδόσεις Μίλητος, Αθήνα 1999. ISBN 960-8460-13-1.
* Παπαϊωάννου Κώστας, *Αλευράδα. Λαογραφική έρευνα*. Αυτοέκδοση 2007.
* Συλλογικό έργο, *Νομός Ευρυτανίας*, τόμος 13, σειρά ΕΛΛΑΔΑ, Εκδόσεις Δομή, Αθήνα 2006. 

## Παραπομπές

## Εξωτερικοί σύνδεσμοι

* Το Τριπόταμο στην επίσημη ιστοσελίδα του Δήμου Αγράφων 
* Φωτογραφίες του Τριποτάμου από τον ιστότοπο https://www.technovision.gr/ 

Κατηγορία:Χωριά της περιφερειακής ενότητας Ευρυτανίας
Κατηγορία:Δήμος Αγράφων
Κατάλογος πόλεων του Ιράκ

Ακολουθεί κατάλογος των πόλεων του Ιράκ. Οι πόλεις με έντονα γράμματα είναι πρωτεύουσες κυβερνείων.

***[[Αμάρα (Ιράκ)|Αμάρα]]**
***[[Αρμπίλ]]**
*Αφάκ
***[[Βαγδάτη]]** (πρωτεύουσα)
***[[Βασόρα]]**
*Ζουμπαΐρ
***[[Καρμπάλα]]**
***[[Κιρκούκ]]**
*Κούφα
***[[Μοσούλη]]**
***[[Μπακούμπα]]**
***[[Νασιρίγια]]**
***[[Νατζάφ]]**
***[[Ντιβανίγια]]**
***[[Ντοχούκ]]**
***[[Ραμάντι]]**
*Σαμάρα
***[[Σουλεϊμανίγια]]**
***[[Τικρίτ]]**
*Φαλούτζα
***[[Χιλά]]**

*
Ιρακ
Κατάλογος πόλεων του Ιράν

* Αμόλ
* Αμπαντάν
* Αμπχάρ
* Αρνταμπίλ
* Αχβάζ
* Γιαζντ
* Γκοργκάν
* Εσλαμσάχρ
* Εσφαράγιεν
* Ισφαχάν
* Καζβίν
* Καμγιαράν
* Καρανάκ
* Καράτζ
* Κασάν
* Κερμανσάχ
* Κολ Ταππέχ
* Κομ
* Λαρ
* Μασχάντ
* Μπαντάρ Λενγκέχ
* Μπαντάρ-ε Ανζάλι
* Μπαντάρ-ε Εμάμ Χομεϋνί
* Μπαντάρ-ε Μαχσάχρ
* Μπαντάρ Αμπάς
* Μπαστάκ
* Μπουσίρ
* Ναχαβάντ
* Νισαπούρ
* Ντορούντ
* Παρσαμπάντ
* Ραστ
* Ρέι
* Σάρι
* Σελιμάκ
* Σιράζ
* Ταμπρίζ
* Τεχεράνη  (πρωτεύουσα)
* Τορμπάτ-ε Χεϊνταριγιέχ
* Τσεναρουϊγιέχ
* Χαμαντάν
* Χοντζ

*
Ιραν
Παρανέστι Δράμας

Το **Παρανέστι** είναι πεδινό χωριό της Ανατολικής Μακεδονίας στην Περιφερειακή Ενότητα Δράμας με υψόμετρο 120 μέτρα.

## Γεωγραφία
Το Παρανέστι βρίσκεται στα νότια όρια με την Περιφερειακή Ενότητα Καβάλας, δίπλα στον ποταμό Νέστο και επί του οδικού άξονα Δράμας - Ξάνθης (Εθνική οδός 14), ενώ απέχει απόσταση 40 χλμ. ΒΑ.-Α. από τη Δράμα και 49 χλμ. ΝΔ.-Δ. από την Ξάνθη. Έχει 625 μόνιμους κατοίκους (απογραφή 2011), σιδηροδρομικό σταθμό (ο οποίος έχει χαρακτηριστεί μνημείο), κέντρο υγείας, Δημοτικό Σχολείο και Γυμνάσιο με Λ.Τ.. καθώς και Κέντρο Περιβαλλοντικής Εκπαίδευσης (Κ.Π.Ε.) με πλούσια δράση. Από τον Σεπτέμβριο του 2012 λειτουργεί στην περιοχή «κέντρο υποδοχής μεταναστών». 

Το Παρανέστι αποτελεί το τελευταίο κέντρο προμηθειών για την εξόρμηση στην ενδοχώρα της παρανέστιας γης. Την ευρύτερη περιοχή χαρακτηρίζει η πλούσια φυσική ομορφιά, με τη σπουδαία όσο και σπάνια βλάστηση, την πλούσια χλωρίδα και πανίδα, τα ρέματα με τις παλιές τοξωτές γέφυρες και τους πανέμορφους καταρράκτες, ενώ τα διάσπαρτα ερείπια και οι εκκλησιές μαρτυρούν την ανθρώπινη παρουσία σε προηγούμενες δεκαετίες. Στην περιοχή του Παρανεστίου υπάρχουν κοιτάσματα ουρανίου.

Στη δημοτική κοινότητα Παρανεστίου ανήκουν και οι οικισμοί Αηδονόκαστρο, Καπνόφυτο, Καρποφόρο, Μεσοχώρι, Ξάγναντο, Περίβλεπτο, Πολυνέρι, Πολύσυκο και Τέμενος. Ο πληθυσμός της δημοτικής κοινότητας το 2021 ήταν 824 κάτοικοι.

## Ιστορία
Η περιοχή του Παρανεστίου ήταν στην αρχαιότητα, τόπος όπου κατοικούσαν πολλές Θρακικές φυλές. Αργότερα, η περιοχή κατακτήθηκε από τους Μακεδόνες και στη συνέχεια από τους Ρωμαίους. Υπάρχουν πλούσια ευρήματα στην περιοχή από τις εποχές αυτές, έως και το Βυζάντιο, όπως τάφοι με πλούσια κτερίσματα και οικιστικές εγκαταστάσεις. Τον Νοέμβριο του 1373 ο Χατζή Εβρενός κατέκτησε την περιοχή και ακολούθησε μια μακρά Οθωμανική περίοδος. Οι Ελληνικοί πληθυσμοί σχεδόν εξαφανίστηκαν και μεταφέρθηκαν Τούρκοι και Γιουρούκοι από το Ικόνιο και τα Άδανα. Παρ' όλες τις δύσκολες συνθήκες, το Ελληνικό στοιχείο ουδέποτε εξαφανίστηκε από την περιοχή. Τον 19ο αιώνα στην περιοχή προσέρευσαν πολλοί Ηπειρώτες από την Κόνιτσα και τα Ιωάννινα και τονώθηκε έτσι ο Ελληνισμός. Την περίοδο του Μακεδονικού Αγώνα οι κάτοικοι συμμετείχαν στις προσπάθειες του Ελληνισμού κατά των Βουλγάρων. Σπουδαίοι Μακεδονομάχοι του Παρανεστίου, ήταν ο Αριστείδης Γραμμενίδης και ο Δημήτριος Πασσιάς. Τον 20ο αιώνα προσέφυγαν στο Παρανέστι πρόσφυγες από την Ανατολική Θράκη, τον Πόντο, τη δυτική Καπαδοκία και τα παράλια της Μικράς Ασίας.

## Φωτογραφίες

## Εξωτερικοί σύνδεσμοι
* Ιστοσελίδα Δήμου Παρανεστίου, Ιστορία
* 
* Μελέτη Αποκατάστασης και Ανάδειξης των σιδηροδρομικών σταθμών Παρανεστίου, Πλατανιάς, Νικηφόρου, Δράμας και Φωτολίβους, με εξειδίκευση της πρότασης στον Σταθμό Παρανεστίου από το http://ikee.lib.auth.gr/
* Η ιστοσελίδα του Δημοτικού Σχολείου Παρανεστίου

## Παραπομπές


Κατηγορία:Χωριά της περιφερειακής ενότητας Δράμας
Κατηγορία:Δήμος Παρανεστίου
Κατάλογος πόλεων της Ισλανδίας

Ακολουθεί κατάλογος με τις μεγαλύτερες πόλεις της Ισλανδίας:

## Παραπομπές


## Εξωτερικοί σύνδεσμοι
* Μεγαλύτεροι οικισμοί της Ισλανδίας


Ισλανδιας
Κατάλογος πόλεων της Ιταλίας

Ο κατάλογος αυτός περιλαμβάνει τους δήμους-πόλεις της Ιταλίας με πληθυσμό μεγαλύτερο των 50.000 μόνιμων κατοίκων, σύμφωνα με τα στοιχεία της 31ης Δεκεμβρίου 2018 της εθνικής στατιστικής υπηρεσίας της Ιταλίας (ISTAT). Σε παρένθεση αναφέρεται η επαρχία στην οποία ο κάθε δήμος ανήκει.

## Κατάλογος

## Άλλες πόλεις σε αλφαβητική σειρά
### Α - Ι

* 
* Αλγκέρο
* 
* Αλμπένγκα (Σαβόνα)
* Αμάλφι
* Αντσόλα ντελλ'Εμίλια
* 
* Άσκολι Πιτσένο
* Ασίζη
* 
* Βάστο
* 
* 
* 
* 
* Βινιόλα
* Βιττόριο Βένετο
* Γκαλλιάτε (Νοβάρα)
* 
* Έλμπα
* Έμπολι (Καμπανία)
* Έμπολι (Τοσκάνη)
* Έννα
* 
* Ιβρέα (Τορίνο)
* Ινγκλέζια
* 
* Ισέρνια

### Κ - Ν

* Καζαλέκκιο ντι Ρένο
* 
* 
* Καζέρτα
* Καλτανισέττα
* Καμπομπάσσο
* Καντού (Κόμο)
* Κάπουα
* Καρμανιόλα (Τορίνο)
* 
* Καρράρα
* 
* Καστροβιλλάρι
* Καττόλικα
* 
* 
* 
* Κιόγκια
* 
* Κορτόνα
* 
* Λόντι
* Λορέτο
* 
* Μάντοβα
* 
* Ματσεράτα
* 
* 
* 
* Μπελλούνο
* 
* 
* 
* 
* Νάρνι
* 
* 
* Νόρτσα
* Νουόρο
* 

### Ο - Φ

* 
* Ορβιέτο
* Οριστάνο
* 
* Όζιμο
* Όστια
* Οτσάνο ντελλ'Εμίλια
* Οτράντο
* Παντελλερία
* Πιάτσα Αρμερίνα
* 
* 
* 
* 
* Ριέτι
* Ροσσάνο Βένετο
* 
* 
* 
* Σαν Λάτσαρο ντι Σάβενα
* 
* 
* 
* 
* 
* 
* 
* Σπολέτο
* Ταρβίζιο
* Τέμπιο Παουσάνια
* 
* Τζόλα Πρεντόζα
* Τόντι
* 
* 
* 
* 
* Φαμπριάνο
* Φέλτρε
* 

## Εξωτερικοί σύνδεσμοι

* Εθνική Στατιστική Υπηρεσία Ιταλίας 


Ιταλιας
Πολεις
Μεσσήνη (αποσαφήνιση)

To όνομα **Μεσσήνη** μπορεί να αναφέρεται:

*Στη Μεσσήνη, πόλη του νομού Μεσσηνίας.
*Στη Μεσσήνη, (ιταλικά: Messina) πόλη της Ιταλίας.
*Στην αρχαία Μεσσήνη, στο σημερινό Μαυρομάτι Μεσσηνίας
*Στην Μεσσήνη, μυθική βασίλισσα της Μεσσηνίας.
*Σε επώνυμο πολλών οικογενειών που κατάγονται από Λευκάδα.
Ο Καλεσμένος του Δράκουλα

***Ο Καλεσμένος του Δράκουλα*** (πρωτότυπος τίτλος: *Dracula's Guest*) είναι ο τίτλος συλλογής διηγημάτων του Μπραμ Στόκερ. Δημοσιεύτηκε για πρώτη φορά το 1914, μετά το θάνατο του συγγραφέα του. Η συλλογή περιλαμβάνει τα διηγήματα *Dracula's Guest*, *The Judges's House*, *The Squaw*, *The Secret of the Growing Gold*, *The Gipsy Prophecy*, *The Coming of Abel Behenna*, *The Burial of the Rats* , *A Dream of Red Hands* και *Crooken Sands*.

## Ο Καλεσμένος του Δράκουλα
Το ομώνυμο διήγημα της συλλογής, αποτελεί ένα κεφάλαιο από το μυθιστόρημα τρόμου του Μπραμ Στόκερ *[[Δράκουλας (βιβλίο)|Δράκουλας]]*, το οποίο όμως τελικά δεν διατηρήθηκε στην έκδοση του βιβλίου που κυκλοφόρησε. Θεωρείται πως ενέπνευσε τη δημιουργία της ταινίας του 1936 *[[Η Κόρη του Δράκουλα]]*.

### Τα Πρόσωπα
*Τζόναθαν Χάρκερ
*Γιόχαν
*Χερ Ντέλμπρουκ
*Φάντασμα της κόμισσας Ντολίνγκεν του Γκρατζ
*Μυστηριώδης λεπτός, ψηλός ξένος (πιθανόν ο Κόμης Δράκουλας)

## Παραπομπές


## Εξωτερικοί σύνδεσμοι
*Η συλλογή στο Project Gutenberg

Καλεσμενος του δρακουλα
Κατηγορία:Ιρλανδικά διηγήματα
Σταματαίικα Αργολίδας

Το χωριό **Σταματαίικα** βρίσκεται στους πρόποδες του όρους Αραχναίο στην Αργολίδα. Το όνομά του το πήρε από τους πρώτους κατοίκους που κατοίκησαν εκεί περίπου το 1815, με το όνομα Σταματόπουλος που κατέβηκαν από τα ορεινά μέρη της Αρκαδίας και ειδικότερα από το χωριά Λεβίδι και Καρδαρά. Έχει 450 μέτρα υψόμετρο, και οι λιγοστοί κάτοικοι που ζουν εκεί, ασχολούνται με την κτηνοτροφία και την καλλιέργεια ελαιώνων για παραγωγή λαδιού. Η ποιότητα του λαδιού είναι μοναδική λόγω του ότι οι παραγωγοί δε ραντίζουν καθόλου με αγροτικά φάρμακα και αντί λιπασμάτων χρησιμοποιούν κοπριά από τα ζώα.

Το Δεκέμβριο του 2006, κατοικούσαν μόνιμα μόνο 1 οικογένεια με συνολικό πληθυσμό 5 άτομα, ενώ το 1960 κατοικούσαν μόνιμα περίπου 85 άτομα.
Το χωριό υδρεύεται από πηγή με φυσική ροή. Όμως οι σωλήνες είναι από αμίαντο, άρα θεωρούνται καρκινογόνες και πρέπει άμεσα να αντικατασταθούν. Το υδραγωγείο που είναι 2 χιλιόμετρα, κατασκευάστηκε περίπου το 1960 με προσωπική εργασία των κατοίκων και μέχρι σήμερα δεν έχει αντικατασταθεί.

Λόγω των δυσκολιών και των χαμηλών πόρων που υπήρχαν στο χωριό, τα νέα άτομα έφυγαν προς αναζήτηση καλύτερης τύχης, σπούδασαν και έχουν γίνει σχεδόν όλοι επιστήμονες και εποπτεύουν σημαντικές θέσεις στο Δημόσιο καθώς και στον Ιδιωτικό  Τομέα.

Στο ανατολικό και βόρειο μέρος του χωριού, υπάρχουν λατομεία εξόρυξης μαρμάρου. Στο κάτω μέρος του χωριού, υπάρχει το παλαιότερο λιοτρίβι επεξεργασίας λαδιού το οποίο κατασκευάστηκε στις αρχές του 1940 από το Δημήτριο Γ. Σταματόπουλο και τον Ηρακλή Π. Κόλλια, και λειτούργησε μέχρι το 1968. 
Το καλοκαίρι του 2007 ο νέος Δήμαρχος κ. Χ. Τσακαλιάρης, ασφαλτόστρωσε τον κεντρικό δρόμο του χωριού και έτσι η πρόσβαση με αυτοκίνητο είναι εύκολη, άρα λύθηκε ένα μακροχρόνιο αίτημα των κατοίκων, που αν είχε γίνει πριν 10-15 χρόνια, θα υπήρχαν περισσότεροι μόνιμοι κάτοικοι στο χωριό.

Ο οικισμός σήμερα 2022 τροφοδοτείται με νερό από το δίκτυο του δήμου Επιδαύρου.

## Πληθυσμός
Τα Σταματαίικα πρωτοαναγνωρίστηκαν το 1928 και κατέγραψαν σημαντική πληθυσμιακή αύξηση μέχρι και το 1961. Έκτοτε ο πληθυσμός τους έχει μειωθεί σημαντικά, και έχουν σχεδόν ερημώσει. 

Κατηγορία:Χωριά της περιφερειακής ενότητας Αργολίδας
Κατηγορία:Δήμος Επιδαύρου
Φασματοσκοπία υπερύθρου

Η **[[φασματοσκοπία]] υπερύθρου** στηρίζεται στην αλληλεπίδραση της ύλης με το υπέρυθρο φως. Η αλληλεπίδραση αυτή προκαλεί αλλαγές στη διπολική ροπή του μορίου, που μελετάται δημιουργώντας δονήσεις. Οι δονήσεις αυτές, που εμφανίζονται σε ένα φάσμα υπερύθρου μπορούν να μας δώσουν την ταυτότητα των χημικών στοιχείων, που υπάρχουν στο δείγμα. Συνήθως μετράται η απορρόφηση του φωτός από το δείγμα σε σχέση με τη συχνότητα, η οποία εκφράζεται από το νόμο των Beer-Lambert, I=Io*10^(-εCd).

**Ιστορική αναδρομή**
Τη δεκαετία του 1980 οι WIlliam Abney και Festing ερευνούσαν το υπέρυθρο φάσμα οργανικών ενώσεων και συνέστησαν τη χρήση της υπέρυθρης ακτινοβολίας ως εργαλείο για την αναγνώριση οργανικών μορίων.
Ο William Coblentz απέδειξε ότι διαφορετικές ομάδες ατόμων και μορίων απορροφούν συγκεκριμένα και χαρακτηριστικά μήκη κύματος στην περιοχή του υπερύθρου.
Κατά τη διάρκεια του Β' Παγκόσμιου πολέμου η φασματοσκοπία υπερύθρου χρησιμοποιούνταν από τους Συμμάχους προκειμένου να εξακριβώσουν τα συστατικά των βομβών των Ναζί.
Μετά το Β' Παγκόσμιο Πόλεμο,άρχισε να γίνεται η τεχνική ευρύτερα γνωστή και να εξελίσσεται διαρκώς.

Κατηγορία:Φασματοσκοπία
Σπισισμός

Ο όρος **σπισισμός**, ή **ειδισμός** είναι γλωσσικό δάνειο από την αγγλική λέξη *speciesism*, που προέρχεται από τη λέξη *species* που σημαίνει "είδος". Γι' αυτό η λέξη αποδίδεται επιπλέον και ως **ειδισμός**. Η έννοια του σπισισμού ή ειδισμού δηλώνει τη διάκριση μεταξύ των διαφορετικών ζωικών ειδών, η οποία επιφέρει την εκμετάλλευση του ενός είδους από το άλλο. Ο όρος χρησιμοποιήθηκε πρώτη φορά από τον Ρίτσαρντ Ράιντερ (Richard D. Ryder) το 1973, αλλά καθιερώθηκε στο έργο του Πίτερ Σίνγκερ (Peter Singer) *Η Απελευθέρωση των Ζώων*. Όπως αναφέρει χαρακτηριστικά ο Σίνγκερ, "Ο ειδισμός είναι μια μορφή προκατάληψης υπέρ των συμφερόντων των μελών του ιδίου είδους και εναντίον των μελών των άλλων ειδών." Επομένως, ο ειδιστής τηρεί μια στάση υπέρ του είδους του. Όπως αναφέρει ο Σίνγκερ, προλογίζοντας βιβλίο του Ράιντερ, είδε πρώτη φορά αυτό τον όρο σε ένα φυλλάδιο του Ράιντερ που απεικόνιζε χιμπαντζήδες, οι οποίοι είχαν μολυνθεί με σύφιλη, για την ανάγκη ενός πειράματος, και από κάτω έγραφε "speciesism" (ειδισμός).

Ο όρος του σπισισμού έχει χρησιμοποιηθεί αρκετές φορές σε σενάρια επιστημονικής φαντασίας, όπως στην ταινία Ο Πλανήτης των Πιθήκων (1968), κατά βάση όμως χρησιμοποιείται από προασπιστές των δικαιωμάτων των ζώων.

## Παραπομπές


## Βιβλιογραφία
* Dunayer, Joan, *Speciesism*, Ryce Publishing, Derwood-Maryland, 2004.
* Καραγεωργάκης, Σταύρος, *Ζώα, Στα Πλοκάμια της Ανθρώπινης Ηθικής*, Ευτοπία, Αθήνα, 2019.
* Καραγεωργάκης, Σταύρος, *Περιβαλλοντική Φιλοσοφία και Περιβαλλοντική Εκπαίδευση, Συλλογή Άρθρων*, Ευτοπία, Αθήνα, 2016.
* Ryder, Richard, *Speciesism, Painism and Happiness: A Morality for the Twenty-First Century*, Inprint Academic, 2017. 
* Singer, Peter, *Η Απελευθέρωση των Ζώων*, μτφρ. Σταύρος Καραγεωργάκης, Αντιγόνη, Θεσσαλονίκη, 2010.

## Ταινίες
* Ο Πλανήτης των Πιθήκων (ταινία, 1968)
* Speciesism: The Movie: https://speciesismthemovie.com/


Κατηγορία:Διάκριση
Κλάρα Μπαδιόλα

Η **Κλάρα Μπαδιόλα** (*Klara Badiola*, 3 Μαΐου 1954) είναι ηθοποιός από τη Χώρα των Βάσκων.

## Φιλμογραφία
**Segoviako Ihesa* (1981)
**Albaniaren konkista* (1983)
**Todo está oscuro* (1987)
**Itsasoa Urdina da* (1987)
**Todo por la pasta* (1991)
**Off-eko maitasuna* (1991)
**Behiak* (1992)
**Jaizkibel* (2000)
**El final de la noche* (2003)

## Παραπομπές


Κατηγορία:Βάσκοι
Κατηγορία:Ισπανοί ηθοποιοί
Παναγιώτης Χρήστου

Ο **Παναγιώτης Χρήστου** (1917 - 1996) ήταν Έλληνας θεολόγος και καθηγητής Πατρολογίας του Αριστοτελείου Πανεπιστημίου Θεσσαλονίκης. Εκτός από το καθηγητικό και το συγγραφικό του έργο, είχε λάβει και σε κυβερνήσεις το 1966 και το 1973.

Γεννήθηκε στο Βασιλικό Ιωαννίνων και σπούδασε στη Θεολογική Σχολή Αθηνών. Μετεκπαιδεύτηκε στα πανεπιστήμια του Γέιλ και της Βοστώνης. Το 1951 ανακηρύχθηκε διδάκτορας του Πανεπιστημίου Αθηνών, ενώ την ίδια χρονιά εξελέγη υφηγητής και το 1954 τακτικός καθηγητής Πατρολογίας στη Θεολογική Σχολή Θεσσαλονίκης.

Διετέλεσε Κοσμήτορας Θεολογικής Σχολής το διάστημα 1963-1964 και πρύτανης του Πανεπιστημίου το 1966-1967. Υπήρξε ο πρώτος διευθυντής του Πατριαρχικού Ιδρύματος Πατερικών Μελετών κατά τα έτη 1966-1989 καθώς και διευθυντής του Κέντρου Θεολογικών και Αγιολογικών Μελετών Θεσσαλονίκης (1989-1994).

Ο Χρήστου διετέλεσε υπουργός Βορείου Ελλάδος (1966-67) και Εθνικής Παιδείας και Θρησκευμάτων (1973-1974). Από αυτή τη θέση μάλιστα επανέφερε σε ισχύ τον Καταστατικό Χάρτη της Εκκλησίας που είχε καταργηθεί το 1967 και απομάκρυνε πολλούς από τους Μητροπολίτες που είχαν τοποθετηθεί στις έδρες τους επί επταετίας. Το 1974 μετά την επαναφορά της Δημοκρατίας απομακρύνθηκε από την πανεπιστημιακή του έδρα. Έκτοτε αφοσιώθηκε στην μελέτη και έκδοση πατερικών κειμένων και Μελετών.

Πέθανε στη Θεσσαλονίκη το 1996.

## Συγγραφικό έργο

Υπήρξε ο πρώτος σύγχρονος εκδότης των έργων του Αγίου Γρηγορίου του Παλαμά σε πέντε τόμους από το 1962 και εξής. Στο συγγραφικό του έργο συμπεριλαμβάνονται τα εξής έργα:

* Διάδοχος Φωτικής (1952)
* Αθωνική Πολιτεία (1963)
* Ο Μέγας Βασίλειος (1979)
* Ελληνική Πατρολογία (5 τόμοι, 1985-1992)
* Γρηγόριος Θεολόγος, ο μύστης της θείας ελλάμψεως (1990)
* Κύριλλος και Μεθόδιος, οι φωτισταί των Σλάβων (1992)

Χαρακτηριστικό είναι ότι τα περισσότερα έργα του τα επεξεργάζονταν πάντα κατά τις επόμενες εκδόσεις και για τον λόγο αυτό πολλά φαίνονται σε πολύ πρόσφατες εκδόσεις. Επίσης κατά τα τελευταία χρόνια της ζωής του ασχολήθηκε με την έκδοση πατερικών κειμένων που περιλάμβαναν εισαγωγή, το πρωτότυπο κείμενο και μετάφραση. Ως υπεύθυνος της σειράς Έλληνες Πατέρες της Εκκλησίας (Ε.Π.Ε.) των εκδόσεων Βυζάντιο επιμελήθηκε την έκδοση περισσότερων από 100 τόμων.
## Παραπομπές


Κατηγορία:Καθηγητές Αριστοτελείου Πανεπιστημίου Θεσσαλονίκης
Κατηγορία:Έλληνες θεολόγοι
Κατηγορία:Έλληνες υπουργοί Βορείου Ελλάδος
Κατηγορία:Έλληνες υπουργοί Εθνικής Παιδείας και Θρησκευμάτων
Χ
Κατηγορία:Έλληνες εκκλησιαστικοί συγγραφείς
Ιωάννης Καλογήρου

Ο **Ιωάννης Ορέστης Καλογήρου** γεννήθηκε στα Ιωάννινα το 1916. Σπούδασε στην Ριζάρειο Εκκλησιαστική Σχολή, αποφοιτώντας το 1934,  και έπειτα στη Θεολογική Αθηνών, λαμβάνοντας το πτυχίο Θεολογίας το 1939. Μετά το πέρας των σπουδών του , πραγματοποίησε  τις στρατιωτικές του υποχρεώσεις, παίρνοντας μέρος και στον ελληνοϊταλικό πόλεμο (1941)  .  Στην συνέχεια μετεκπαιδεύτηκε στη Θεολογία και Φιλοσοφία στα πανεπιστήμια του Βερολίνου, του Μάρμπουργκ  (από το οποίο αναγορεύθηκε διδάκτωρ Θεολογίας) και στην Παλαιοκαθολική Θεολογική Σχολή του Πανεπιστημίου της Βέρνης. Το 1951 αναγορεύθηκε διδάκτωρ Θεολογίας της Θεολογικής Σχολής Θεσσαλονίκης. 

Από το 1950 διορίστηκε καθηγητής θεολόγος στο Ανώτερο Εκκλησιαστικό Φροντιστήριο Θεσσαλονίκης, του οποίου ήταν διευθυντής την περίοδο 1951-1954.  Το 1952 εξελέγη υφηγητής της Θεολογικής Σχολής Θεσσαλονίκης στην έδρα της Δογματικής και Συμβολικής Θεολογίας , το 1954 εξελέγη έκτακτος καθηγητής επί τριετή σύμβαση στην έδρα της Ιστορίας των Δογμάτων και της Οικουμενικής Κίνησης  και το 1957 ανήλθε στη βαθμίδα του τακτικού καθηγητή της Ιστορίας των Δογμάτων και της Οικουμενικής Κίνησης της ίδιας Σχολής. Εκτός από τα μαθήματα αυτά δίδαξε και κατ' ανάθεση και τα μαθήματα της Δογματικής και της Συμβολικής κατά την δεκαετία του 1960 μέχρι την εκλογή και τον διορισμό του π. Ιωάννη Ρωμανίδη.  Παρέμεινε στην βαθμίδα του Τακτικού Καθηγητή το διάστημα 1957-1983. Δίδαξε επίσης στην Ανωτέρα Εκκλησιαστική Σχολή Θεσσαλονίκης . Μετείχε ενεργά στην Οικουμενική Κίνηση ως εκπρόσωπος της Εκκλησίας της Ελλάδος και του Οικουμενικού Πατριαρχείου. Πέθανε το 1997 σε ηλικία 81 ετών. 

Κατηγορία:Έλληνες θεολόγοι
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Πολιτεία Αττικής

Η **Πολιτεία** είναι συνοικισμός στο ανατολικό τμήμα των Δήμων Νέας Ερυθραίας και Κηφισιάς. Είναι μια ιδιαίτερα καλαίσθητη περιοχή, σε προνομιακή θέση στα δυτικά του πεντελικού όρους, με προσεγμένη ρυμοτομία κατά τα αγγλικά πρότυπα. Αναπτύσσεται σε υψόμετρο 370 μέτρα και πλέον στην περιοχή τα πεύκα είναι ελάχιστα λόγω της μεγάλης οικιστικής ανάπτυξης.
Στη Πολιτεία οι χιονοπτώσεις είναι συχνές τον χειμώνα χωρίς όμως να είναι πολύ έντονες όπως στην Δροσιά,  την Σταμάτα, το Καπανδρίτι και τον Διόνυσο.

Η περιοχή έχει αμιγώς οικιστικό χαρακτήρα, με κατοικίες υψηλού επιπέδου, όπου διαμένουν πολλοί πρώην και νυν πολιτικοί, γνωστοί καλλιτέχνες, επιχειρηματίες και απλοί βαλαντιούχοι. Αλλά, όπως και σε άλλες αντίστοιχες περιοχές, ο «αμιγώς» οικιστικός χαρακτήρας της περιοχής διακόπτεται από τις προϋφιστάμενες του 1983 επαγγελματικές δραστηριότητες, όπως οι καφετέριες και τα νυχτερινά κέντρα στην πλατεία. Η περιοχή είναι γνωστή και ως **Κοκκιναράς** από το ομώνυμο ρέμα και συνορεύει ανατολικά με τη συνοικία Κεφαλάρι, βόρεια με δασική περιοχή του Πεντελικού όρους, δυτικά με την Νέα Ερυθραία - συνοικία Καστρί και νότια με τον Δήμο Κηφισιάς, όπου στο μεγαλύτερο τμήμα ανήκει και διοικητικά. Στην πλατεία υπάρχει και Δημοτικό Σχολείο του Δήμου Κηφισιάς, κλειστό δημοτικό γήπεδο και ανοικτό δημοτικό κολυμβητήριο.

Πολιτεια
Κατηγορία:Αττική-επέκταση
Μπουνάτσα

**Μπουνάτσα** ή **μπονάτσα** χαρακτηρίζεται στην ελληνική ναυτική γλώσσα η κατάσταση θαλάσσης όταν η επιφάνειά της είναι τελείως αρυτίδωτη από κύματα, έστω και για λίγο. Προϋπόθεση της γαλήνης της θάλασσας είναι η άπνοια στον αέρα, η οποία επισήμως αναφέρεται ως 0 Μποφόρ. Αυτό όμως δεν ισχύει και αντίστροφα, καθώς μπορεί με άπνοια να υφίσταται κυματισμός, όπως σε περίπτωση αποθαλασσίας. Στην τέλεια μπουνάτσα, η επιφάνεια της θάλασσας μοιάζει σαν λείο επίπεδο (λάδι) και εξ αυτού και η έκφραση "*η θάλασσα είναι λάδι*".

## Δείτε επίσης
* Άπνοια
* Αιθρία
* Κλίμακα Μποφόρ

Κατηγορία:Ναυτική λαογραφία
Κατηγορία:Μετεωρολογία
Κατηγορία:Ναυτική τέχνη
Αγία Κυριακή Κηφισιάς

Η **Αγία Κυριακή** είναι συνοικισμός που εντοπίζεται στη νοτιοδυτική πλευρά του δήμου Κηφισιάς. Το τμήμα αυτό του δήμου, μαζί με την κάτω Κηφισιά δεν έχει ολοκληρωμενη ρυμοτομία. Το τοπίο που αντικρύζει ο επισκέπτης στην περιοχή αυτή του δήμου με τις ατελείωτες αγροτικές εκτάσεις θυμίζει εικόνες που δεν έχουμε συνηθίσει να βλέπουμε στο λεκανοπέδιο. Ο συγκεκριμένος συνοικισμός αποτελείται από ενιαία συγκροτήματα πολυκατοικιών που οικοδομήθηκαν από το φιλανθρωπικό σύλλογο  Κηφισιωτών για τους πρόσφυγες και τους απόρους. Πρόσφατα ελήφθη απόφαση που εκτός από την εξυγίανση της βιομηχανικής ζώνης στην εθνική Αθηνών-Λαμίας, προβλέπει και την εισαγωγή του ανωτέρω συνοικισμού στο σχέδιο πόλεως.

Κατηγορία:Κηφισιά
Κατηγορία:Οικισμοί και περιοχές της Αττικής
Αγία Βαρβάρα (αποσαφήνιση)

Η **Αγία Βαρβάρα** μπορεί να αναφέρεται σε οποιοδήποτε από τα παρακάτω:

## Σε πρόσωπα
* Αγία Βαρβάρα (μεγαλομάρτυς)

## Σε οικισμούς
### Ελλάδα
* Αγία Βαρβάρα, κωμόπολη στην περ. εν. Ηρακλείου
* Αγία Βαρβάρα Παλαίρου Αιτωλοακαρνανίας
* Αγία Βαρβάρα Παναιτωλικού Αιτωλοακαρνανίας
* Αγία Βαρβάρα Παραβόλας Αιτωλοακαρνανίας
* Αγία Βαρβάρα Παρακαμπυλίων Αιτωλοακαρνανίας
* Αγία Βαρβάρα Αρκαδίας, γνωστή και ως *Κάτω Κολλίνες*
* Αγία Βαρβάρα Αττικής
* Αγία Βαρβάρα Ωρωπού
* Αγία Βαρβάρα Ακράτας Αχαΐας
* Αγία Βαρβάρα Τριταίας Αχαΐας, γνωστή και ως *Κρασέτζα*
* Αγία Βαρβάρα Θεσπρωτίας, γνωστή και ως *Αχούρια*
* Αγία Βαρβάρα Δεματίου Ιωαννίνων
* Αγία Βαρβάρα Κόνιτσας Ιωαννίνων, γνωστή και ως *Πλάβαλη*
* Αγία Βαρβάρα Τήνου
* Αγία Βαρβάρα Λέσβου
* Αγία Βαρβάρα Λασιθίου
* Αγία Βαρβάρα Ημαθίας, γνωστή και ως *Βαρβάρες*
* Αγία Βαρβάρα Λακωνίας
* Αγία Βαρβάρα Πιερίας, γνωστή και ως *Νέοι Ρωσοπρόσφυγες*
* Συνοικία Αγία Βαρβάρα Πάτρας

### Κύπρος
* Αγία Βαρβάρα Λευκωσίας
* Αγία Βαρβάρα Πάφου

## Σε γεωγραφία
* Ομώνυμη κορυφή (1.219 μ.) του Αιγαλέου όρους στη Μεσσηνία
* Χερσόνησος της Κέρκυρας, γνωστή επίσης και ως *Βάρβαρο*

## Στην τέχνη
* Αγία Βαρβάρα (του Πάλμα), πίνακας του Βέκιο Πάλμα που βρίσκεται σε εκκλησία της Βενετίας
* Αγία Βαρβάρα (του Κάμπιν), πίνακας γοτθικής τεχνοτροπίας του Κάμπιν

## Δείτε επίσης
* Αγία Βαρβάρα Αιτωλοακαρνανίας
* Αγία Βαρβάρα Αχαΐας
* Αγία Βαρβάρα Ιωαννίνων
* Δήμος Αγίας Βαρβάρας
* Δήμος Αγίας Βαρβάρας Αττικής
* Δήμος Αγίας Βαρβάρας Ηρακλείου
* Μ.Π.Α.Σ. Αγίας Βαρβάρας Καβάλας (καλαθοσφαίριση)
* Σταθμός Αγία Βαρβάρα (Μετρό Αθήνας)

Κατηγορία:Αποσαφηνίσεις ελληνικών τοπωνυμίων
Καρυές

Με το όνομα **Καρυές** ή **Καρυαί** συναντώνται οι παρακάτω οικισμοί της Ελλάδας:

*Καρυές Αγίου Όρους
*Καρυές Αρκαδίας
*Καρυές Ανατολικού Ζαγορίου Ιωαννίνων
*Καρυές  Ζίτσας Ιωαννίνων
*Καρυές Λακωνίας
*Καρυές Μεσσηνίας
*Καρυές Πιερίας
*Καρυές Τρικάλων
*Καρυές Φθιώτιδας
*Καρυές Φλώρινας
*Καρυές Χίου

η συνοικία:

* Καρυές στην πόλη των Τρικάλων

ο εγκαταλελειμμένος οικισμός:

*Καρυές Σερρών

ο οικισμός στη Βουλγαρία:

*Καρυές (Βουλγαρία) περιοχής Καβακλίου (μετονομάστηκε σε Ορέσνικ)

## Δείτε επίσης
*Καρυά

Κατηγορία:Αποσαφηνίσεις ελληνικών τοπωνυμίων
Γιγαντισμός πλοίων

Ο όρος **γιγαντισμός πλοίων** (*gigantism*) χαρακτηρίζει αφενός μεν την αύξηση του μεγέθους των πλοίων με συνέπεια την αύξηση της χωρητικότητας αυτών και αφετέρου την τάση ναυπήγησης μεγάλων μεγεθών πλοίων.

Στη τάση αυτή οδηγήθηκε σχεδόν η παγκόσμια ναυτιλία προκειμένου να πετύχει την μείωση κυρίως εκείνου του κόστους των μεταφορών και συνεπώς της εκμετάλλευσης των πλοίων με επακόλουθο την αύξηση της ανταγωνιστικότητάς τους. Ευνόητο είναι ότι ένα πλοίο μεγάλου μεγέθους σε σύγκριση πάντα με ένα συμβατικού μεγέθους παρουσιάζει μείωση λειτουργικού κόστους, μείωση εργατικών εξόδων (βελτίωση σχέσης εργασίας - χωρητικότητας), μείωση εξόδων κίνησης και γενικά πάσης φύσεως γενικών εξόδων λόγω ακριβώς της κατανομής των σε μεγαλύτερο όγκο μεταφερόμενου φορτίου.
## Η προοδευτική τάση του γιγαντισμού
Η τάση αυτή του γιγαντισμού φαίνεται ακόμη εντονότερη αν ληφθούν υπ΄ όψη ενδεικτικά στοιχεία μεγέθους (μεταφορικής ικανότητας) ναυπηγηθέντων πλοίων κατά τα ακόλουθα έτη:
*1956 ναυπηγήθηκε πλοίο μέγιστου εκτοπίσματος: 86.000 τον. d.w.
*1959 ναυπηγήθηκε πλοίο μέγιστου εκτοπίσματος 100.000 τον. d.w.
*1962 ναυπηγήθηκε πλοίο μέγιστου εκτοπίσματος 132.000 τον. d.w.
*1967 ναυπηγήθηκε πλοίο μέγιστου εκτοπίσματος 201.000 τον. d.w.
*1968 ναυπηγήθηκε πλοίο μέγιστου εκτοπίσματος 326.000 τον. d.w.
*1973 ναυπηγήθηκε πλοίο μέγιστου εκτοπίσματος 477.000 τον. d.w.
:και ευτυχώς¹ .... έστω κι αν δεν πραγματοποιήθηκε το όνειρο του Αριστοτέλη Ωνάση για ναυπήγηση πλοίου μεγίστου εκτοπίσματος των ... 1.000.000 τόνων!

Βέβαια με τα μεγαλύτερα μεγέθη ναυπηγήθηκαν τα Δεξαμενόπλοια πετρελαιοφόρα (Tankers) τα κοινώς "γκαζάδικα" για τα οποία όμως καθορίστηκαν οι ακόλουθες κατηγορίες:
# "Σούπερ τάνκερς" (Super Tankers)
# "Μαμμούθ τάνκερς" (Mammouth Tankers)
# "V.L.C.Cs Tankers" (Very Large Crude oil Carriers) και
# "U.L.C.Cs Tankers" (Ultra Large Crude Carriers).

Το 1974 όμως, ξέσπασε μια ναυτιλιακή κρίση που έπληξε κυρίως τα μεγαλύτερα μεγέθη των πλοίων με αποτέλεσμα την ανακοπή αυτού του γιγαντισμού.

## Οι ανασχετικοί παράγοντες στον γιγαντισμό
Ανεξάρτητα όμως των παραπάνω, υπάρχουν πολλοί και αρκετά σοβαροί ανασχετικοί παράγοντες που ανέκοψαν τουλάχιστον την πρόοδο αυτού του γιγαντισμού των πλοίων  όπως:
[thumb|right|280px|Τα σύγχρονα ελληνικά [επιβατηγό πλοίο|επιβατηγά των ακτοπλοϊκών γραμμών φαντάζουν σαν τα υπερωκεάνεια....]]

*Η σημερινή διόγκωση του κόστους ναυπήγησης ειδικά τέτοιων πλοίων, που βέβαια κάποια ναυπηγεία του κόσμου, προκειμένου να διατηρηθούν σε λειτουργία, το μειώνουν στο ελάχιστο. 
*Προβλήματα φορτοεκφορτώσεων και δυσκολίες προσέγγισης (λόγω μεγάλου βυθίσματος) στους διάφορους λιμένες προορισμού - τέρμιναλς. 
*Προβλήματα ασφαλούς κατασκευής, όπου οι καταπονήσεις των πλοίων αυτών καθίστανται επικίνδυνες.
*Ιδιαίτερα προβλήματα χρηματοδότησης και ασφάλισης των πλοίων αυτών.
*Κίνδυνοι ρύπανσης θαλάσσης κ.ά.

## Στην ακτοπλοΐα
Όμως ανεξάρτητα το τι συνέβη στα Δεξαμενόπλοια η ακτοπλοΐα δεν έμεινε πίσω. Σήμερα τα σύγχρονα ελληνικά επιβατηγά των ακτοπλοϊκών γραμμών φαντάζουν σαν τα υπερωκεάνεια των 10ετιών 1960 - 1970 και ο γιγαντισμός και αυτών των πλοίων είναι πλέον δεδομένος.

Κατηγορία:Πλοίο
Ο Γιος του Δράκουλα

***Ο Γιος του Δράκουλα*** (αγγλ.: Son of Dracula) είναι αμερικανική ταινία τρόμου του 1943 σε σκηνοθεσία Ρόμπερτ Σιόντμακ και σενάριο του Κέρτις Σιόντμακ. Πρωταγωνιστεί ο Λον Κάνι Τζούνιορ ως Κόμης Αλουκάρντ. Η ταινία αυτή είναι η συνέχεια του *[[Δράκουλας (ταινία)|Ο Κόμης Δράκουλας]]* και του *[[Η Κόρη του Δράκουλα]]*.

## Διανομή ρόλων
*Λον Κάνι ο Νεότερος ως Κόμης Αλουκάρντ
*Ρόμπερτ Πέιγκ ως Φρανκ Στάνλυ
*Λουίζ Άλμπιτρον ως Κάτριν Κάλντγουελ
*Έβελιν Άνκερς ως Κλέαρ Κάλντγουελ
*Φρανκ Κρέιβεν ως Καθηγητής Χάρι Μπρούστερ
*Έντουαρντ Μπρόμπεργκ ως Καθηγητής Λάζλο
*Άντελαϊν Ντε Γουόλτ Ράινολντς ως Μαντάμ Ζίμπα
*Πατ Μοριάριτι ως Σερίφης Ντόους
*Έττα Μακ Ντάνιελ ως Σάρα
*Τζόρτζ Ίρβινγκ ως Συνταγματάρχης Κάλντγουελ

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1943
Κατηγορία:Ταινίες παραγωγής Universal Pictures
Κατηγορία:Αμερικανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Αμερικανικές ταινίες τρόμου
Κατηγορία:Ταινίες σίκουελ
Πύργος (αποσαφήνιση)

Η λέξη **Πύργος** μπορεί να αναφέρεται στα:

*Πύργος (τύπος κτιρίου)
*Πύργος (σκάκι)

## Πόλεις
* Πύργος Ηλείας 
*Πύργος Βουλγαρίας

## Τοπωνύμια

### Ήπειρος
* Πύργος Ιωαννίνων
* Πύργος Άρτας

### Θεσσαλία
* Πύργος Ιθώμης Καρδίτσας
* Πύργος Κιερίου Καρδίτσας
* Πύργος Τρικάλων

### Θράκη
* Πύργος Ξάνθης

### Κρήτη
* Πύργος Αγίου Νικολάου Λασιθίου
* Πύργος Αστερουσίων Ηρακλείου
* Πύργος Βραχασίου Λασιθίου
* Πύργος Δελιανών Χανίων
* Πύργος Κισσάμου Χανίων
* Πύργος Ρεθύμνου
* Πύργος Τετραχωρίου Ηρακλείου

### Μακεδονία
* Πύργος Καβάλας
* Πύργος Κοζάνης
* Πύργος Μαυροθάλασσας Σερρών
* Πύργος Σανή Χαλκιδικής
* Πύργος Σιθωνίας Χαλκιδικής
* Πύργος Χιλιαδούς Χαλκιδικής

### Νησιά Αιγαίου
* Πύργος Καλλίστης Θήρας
* Πύργος Σάμου
* Πύργος Τήνου

### Πελοπόνησσος
* Πύργος Διρού Λακωνίας
* Πύργος Καλαμών Μεσσηνίας
* Πύργος Κορινθίας
* Πύργος Τριφυλίας Μεσσηνίας

### Στερεά Ελλάδα & Εύβοια
* Πύργος Βοιωτίας
* Πύργος Διρφύων Εύβοιας
* Πύργος Κύμης Εύβοιας
* Πύργος Φθιώτιδας
* Πύργος Φωκίδος

### Χωριά της Κύπρου
* Πύργος Λεμεσού
* Πάνω Πύργος Τηλλυρίας
* Κάτω Πύργος Τηλλυρίας

## Έργα

* ''Ο πύργος'' (μυθιστόρημα)

## Πύργοι

**Πύργοι** είναι ο πληθυντικός τού πύργου

### Γεωγραφικοί προσδιορισμοί

*Πύργοι Δράμας
*Πύργοι Θερμής Λέσβου
*Πύργοι Λέσβου
*Πύργοι Πτολεμαΐδας

Κατηγορία:Αποσαφηνίσεις ελληνικών τοπωνυμίων
Κατάλογος πόλεων της Λετονίας

Ο κατάλογος των πόλεων της Λετονίας με άνω των 5.000 κατοίκων. 

## Παραπομπές



Λετονιας
Μενίδι (αποσαφήνιση)

Με την ονομασία **Μενίδι** μπορεί να αναφέρονται:

* Μενίδι Αιτωλοακαρνανίας, οικισμός του δήμου Αμφιλοχίας της περιφερειακής ενότητας Αιτωλοακαρνανίας.
* Μενίδι Αττικής, παλαιά ονομασία της πόλης Αχαρνές της περιφέρειας Αττικής.

Κατηγορία:Αποσαφηνίσεις ελληνικών τοπωνυμίων
Αντικαπιταλιστική Συμμαχία

Η **Αντικαπιταλιστική Συμμαχία** ήταν ακροαριστερή πολιτική κίνηση που δημιουργήθηκε το 2004.

## Ιστορικό
Η Αντικαπιταλιστική Συμμαχία συγκροτήθηκε το 2004 από την Πρωτοβουλία Γένοβα 2001, τη Συμμαχία Σταματήστε τον Πόλεμο, το Σοσιαλιστικό Εργατικό Κόμμα και ανένταχτους αριστερούς.

Συμμετείχε στις εθνικές εκλογές του 2004 παίρνοντας 8.313 ψήφους και στις ευρωεκλογές του ίδιου χρόνου με 0,19% της λαϊκής ψήφου. Στις νομαρχιακές εκλογές του 2006 στην υπερνομαρχία Αθηνών-Πειραιώς με υποψήφιο το Θανάση Τσιριγώτη έλαβε περίπου 20.000 ψήφους.

Το 2007, μαζί με άλλες οργανώσεις της εξωκοινοβουλευτικής αριστεράς συγκρότησε την Ενωτική Αντικαπιταλιστική Αριστερά.

## Συμμετέχοντα κόμματα
Στην Ενωτική Αντικαπιταλιστική Αριστερά συμμετείχαν οι ακόλουθες οργανώσεις:

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


Κατηγορία:Συνασπισμοί πολιτικών κομμάτων στην Ελλάδα
Άρτεμις Γουνάκη

Η **Άρτεμις Γουνάκη** (*Artemis Gounaki*, Μόναχο, 7 Απριλίου 1967) είναι Ελληνογερμανίδα συνθέτρια και τραγουδίστρια. Τράβηξε τα φώτα της δημοσιότητας από τις εμφανίσεις της σε τηλεοπτικά προγράμματα, στα οποία δούλεψε ως vocal coach και ως κριτής. Ο πατέρας της γεννήθηκε στη Κρήτη. Ζει στο Μόναχο στην Αθήνα και στη Κρήτη. Έχει ένα γιο.

## Βιογραφία
Η Άρτεμις Γουνάκη είναι δημοφιλής vocal coach από διάφορους κύκλους της τηλεοπτικής εκπομπής Popstars στη γερμανική, ελληνική και ελβετική τηλεόραση, και βοηθά συγκροτήματα και τραγουδιστές να βελτιώσουν τις φωνές τους. Έχει δουλέψει ως φωνητική παραγωγός στα συγκροτήματα: Bro'Sis Preluders,Nu Pagadi, Overground, H-Blockx και Guano Apes). Τραγουδούσε, έγραφε και συνέθετε για το συγκρότημά της το Illegal Aliens, μαζί με τον Μάρκο Μίννεμαν, ο οποίος ήταν ο πρώην σύζυγός της. Το συγκρότημα διαλύθηκε το 2001, όταν ο Μίννεμαν και η Γουνάκη πήραν διαζύγιο. Πολλά από τα συγκροτήματα έβγαλαν δίσκους, οι οποίοι έγιναν χρυσοί και πλατινένιοι στη Γερμανία. Επίσης, η Άρτεμις υποστηρίζει με vocal training τους φιναλίστες και τους νικητές των Popstars στην Ελβετία και στην Ελλάδα.

Αλλά, η δουλειά της δεν περιορίστηκε στα τηλεοπτικά σόου, είχε συνεργαστεί με πολλούς καλλιτέχνες πριν δουλέψει στα Popstars. Το 2003 πήγε στην Αθήνα για να γίνει vocal coach του ελληνικού Popstars και για να δουλέψει στη φωνητική παραγωγή του συγκροτήματος Hi-5.

Έχει συνεργαστεί με παραγωγούς μουσικής και μουσικούς όπως με τον Γκρεγκ Μάννινγκ, τον Τόνι Κοττούρα, τον Μαρκ Μόζαρτ, το Λου Μπέγκα, τον Τ. Μ. Στήβενς, τον Leslie Mandoki, τον Uwe Fahrenkrog-Petersen, τον Thorsten Brötzmann και τον Peter Ries. Επίσης, έχει συνεργαστεί με δισκογραφικές εταιρείες όπως με τη Sony BMG, τη Universal Music, και πολλές άλλες.

Το Νοέμβριο του 2005 άρχισε να σπουδάζει αρχιτεκτονική στο Πανεπιστήμιο του Μονάχου και κυκλοφόρησε ένα βιβλίο που είχε γράψει κατά τη διάρκεια του διαλείμματος που είχε κάνει (*Ο καθένας μπορεί να τραγουδήσει* ήταν ο τίτλος του βιβλίου) το οποίο κυκλοφόρησε τον Οκτώβριο του 2005.

## Τηλεόραση
* 2001 - Popstars/ RTL2 Γερμανία (Bro'Sis)
* 2003 - Popstars/ Mega Ελλάδα (Hi-5)
* 2003 - Popstars "Das Duell"/ PRO Sieben Γερμανία (Preluders, Overground)
* 2004 - Eurostar/ ΝΕΤ Ελλάδα (Σάκης Ρουβάς)
* 2004 - Popstars "Jetzt Oder Nie"/ PRO Sieben Γερμανία (Nu Pagadi)
* 2005 - Die Burg/ PRO Sieben Γερμανία
* 2005 - Kika Live/ KI.KA Γερμανία
* 2006/2007 - Musicstar/ SF1 Ελβετία

## Βιβλία
* *Singen? Kann Jeder!* (Ο καθένας μπορεί να τραγουδήσει), Schwarzkopf & Schwarzkopf Verlag, 2005, ISBN 3-89602-680-1

## Εξωτερικοί σύνδεσμοι
* Επίσημη Ιστοσελίδα
* Artemis Gounaki Official MySpace Site
* Literature from and about Artemis Gounaki in German card index of German National Library 
* Vocal coaching on the official MusikStar webpage 
* Artemis on Ki.KA

Κατηγορία:Ελληνίδες τραγουδίστριες
Κατηγορία:Γερμανίδες τραγουδίστριες
Κατηγορία:Έλληνες μουσικοί παραγωγοί
Κατηγορία:Γερμανοί μουσικοί παραγωγοί
Νέα Χαλκηδόνα

Η **Νέα Χαλκηδόνα** είναι δημοτική ενότητα του Δήμου Νέας Φιλαδέλφειας - Νέας Χαλκηδόνας και πρώην Δήμος.

## Στοιχεία
Η Νέα Χαλκηδόνα βρίσκεται στην Αττική, στο βόρειο άκρο του Κεντρικού Τομέα Αθηνών. Εχει έκταση 1,73 τετραγωνικά χιλιόμετρα και πληθυσμό που ανέρχεται σε 9.822 κατοίκους (Απογραφή 2011).

Ξεκίνησε να αναπτύσσεται στα δυτικά του ρέματος του Ποδονίφτη και μέχρι το 1920 ήταν ένα αγροτικό και αραιοκατοικημένο μέρος.

Μετά τη Μικρασιατική καταστροφή απέκτησαν εκτάσεις και εγκαταστάθηκαν στην περιοχή πρόσφυγες από την Κωνσταντινούπολη. Το 1934 συστάθηκε κοινότητα με την ονομασία *Νέα Χαλκηδόνα* σε ανάμνηση της Χαλκηδόνας, προαστίου στην ασιατική πλευρά της Κωνσταντινούπολης. Σταδιακά η Νέα Χαλκηδόνα αναπτύχθηκε χάρη στην αντιμετώπιση της έλλειψης υποδομών και την εκπόνηση ενός πληρέστερου σχεδίου πόλεως στις παραμονές του Β΄ Παγκοσμίου Πολέμου.

Μεταπολεμικά έγιναν εργασίες υποδομών (πχ ασφαλτόστρωση) και παρατηρήθηκε εκτεταμένη οικοδόμηση, ιδιαίτερα στα χρόνια της Στρατιωτικής Δικτατορίας, ενώ η αύξηση του πληθυσμού είχε αποτέλεσμα το 1982 την αναγνώριση της Νέας Χαλκηδόνας σε Δήμο. Το 2011 συνενώθηκε σε ένα Δήμο με τη γειτονική της Νέα Φιλαδέλφεια, αποτελώντας πλέον τη δημοτική ενότητα Νέας Χαλκηδόνας.

Στη Νέα Χαλκηδόνα σώζονται αρκετά κτίρια, κυρίως κατοικίες, με τα χαρακτηριστικά αρχιτεκτονικά στοιχεία της δεκαετίας του '30 και του '50. Άλλα σημεία ενδιαφέροντος είναι το διατηρητέο κτίριο του παλιού Πνευματικού Κέντρου και το παλαιό Στρατιωτικό Εργοστάσιο, δείγμα βιομηχανικής κληρονομιάς.

## Παραπομπές


Κατηγορία:Δήμος Φιλαδελφείας-Χαλκηδόνος
Θέα Αχαΐας

Η **Θέα** είναι χωριό της Δημοτικής Ενότητας Μεσσάτιδος του Δήμου Πατρέων και απέχει περίπου 11 χιλιόμετρα από το κέντρο της Πάτρας. Είναι έδρα της ομώνυμης τοπικής κοινότητας που ανήκουν επίσης οι οικισμοί Παυλόκαστρο και Λυγιές. Στην απογραφή του 2011 ο οικισμός είχε πληθυσμό 409 κατοίκους ενώ η συνολικά η κοινότητα είχε 508. Συνορεύει με την Καλλιθέα, το Μιντιλόγλι και την Οβρυά.

## Ιστορία
Η Θέα σαν οικισμός αναφέρεται το 1889 με την ονομασία ***Τσαπλανέικα***. Η ονομασία αυτή υπήρχε και από πριν αλλά ως (οικιστική) τοποθεσία. Το όνομα πιστεύεται ότι προέρχεται από τον πρώτο κάτοικο της περιοχής που λεγόταν *Τσαπλάνης*. Οι πρώτοι κάτοικοι ήταν βοσκοί που προέρχονταν από ορεινά χωριά του Παναχαϊκού.

Το 1955 μετονομάστηκε σε *Θέα* με το ΦΕΚ: 287/1955.

Στην περιοχή έχουν βρεθεί και ανασκαφεί μυκηναϊκές αρχαιότητες.

## Αθλητισμός
Στη περιοχή έχει έδρα ο ποδοσφαιρικός σύλλογος Α.Ο. Θέας που συμμετάσχει στα τοπικά πρωταθλήματα της Ένωσης Ποδοσφαιρικών Σωματείων (Ε.Π.Σ.) Αχαΐας.

### Α.Ο. Θέας
Ο Α.Ο. Θέας ιδρύθηκε το 1997 με χρώματα το πράσινο και το άσπρο.

Από το 1997 συμμετείχε στην Γ΄ τοπική Κατηγορία μέχρι το 2006 που κέρδισε την άνοδο για την Β΄ Κατηγορία για πρώτη φορά στην ιστορία του κατακτώντας την 2η θέση.

Η Θέα από την εποχή που ιδρύθηκε μέχρι και το 2006 αγωνιζόταν στο γήπεδο του Φωστήρα Οβρυάς. Την χρονιά εκείνη ο Φωστήρας τοποθέτησε φυσικό χλοοτάπητα και η ομάδα μετακόμισε στο Δημοτικό Γήπεδο Σαραβαλίου. Και εκεί όμως για λίγες αγωνιστικές, αφού στο γήπεδο του Σαραβαλίου πραγματοποιήθηκαν εργασίες εγκατάστασης πλαστικού χλοοτάπητα και η Θέα αγωνίστηκε στο γειτονικό γήπεδο του Ίκαρου Πετρωτού για να επιστρέψει στο γήπεδο του Σαραβαλίου ξανά στα τέλη του 2007.

## Παραπομπές


## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Μεσσάτιδος
Κατηγορία:Δήμος Πατρέων
Νέο Ψυχικό

Το **Νέο Ψυχικό** είναι συνοικισμός του Δήμου Φιλοθέης Ψυχικού στο Βόρειο Τομέα της Αθήνας της Περιφέρειας Αττικής. Ο πληθυσμός του ανέρχεται σε 10.901 άτομα και η έκτασή του ανέρχεται σε 1 χμ2

Πρόκειται για μια μικρή συνοικία που αναπτύχθηκε πέριξ της τότε μικρής εκκλησίας της Αγίας Σοφίας. Αρχικά δημιουργήθηκε ως προέκταση του Χαλανδρίου, αν και πριν την δημιουργία ανεξάρτητης κοινότητας, ανήκε διοικητικά στον δήμο Χαλανδρίου. Οι πρώτες κατοικίες οικοδομούνται από Αθηναίους που μετακινούνται προς τα ανατολικά του κέντρου των Αθηνών. Μετά τη Μικρασιατική Καταστροφή εγκαθίστανται οικογένειες Μικρασιατών από τα Βουρλά και το Μελί της Μικράς Ασίας και κτίζουν τον ναό του αγίου Γεωργίου σε ανάμνηση του ναού του αγίου Γεωργίου των Βουρλών. Οι πρόσφυγες έφεραν μαζί τους από τα Βουρλά και την εικόνα του αγίου Γεωργίου που αγιογραφήθηκε το έτος 1850.
 
To 1946 μετονομάζεται ως αυτόνομη Κοινότητα Νέου Ψυχικού. Πρώτος αιρετός πρόεδρος της Κοινότητας Νέου Ψυχικού ήταν ο Κωνσταντίνος Παραδέλης. Το 1964 εξελέγη πρόεδρος ο Παπασπύρου, ο οποίος επανεξελέγη μετά την πτώση της χούντας, το 1975 και τον διαδέχθηκε η Αγλαΐα Σταφυλά, η οποία υπηρέτησε ως τελευταία πρόεδρος της κοινότητας, από το 1979 ως το 1982.  Το 1982 η κοινότητα συμπλήρωσε 10.000 κατοίκους και αναγνωρίστηκε σε Δήμο.

Το 2022 τοποθετήθηκε το γλυπτό «Πρόσφυγας – η Γυναίκα της Σμύρνης» στην Πλατεία του Αγίου Γεωργίου στο Νέο Ψυχικό. Αποτελεί έργο του Μικρασιάτη γλύπτη Γιώργου Πετρίδη, στο πλαίσιο των εκδηλώσεων μνήμης για τα 100 χρόνια από την Καταστροφή της Σμύρνης που διοργάνωσε ο Δήμος Φιλοθέης-Ψυχικού.. Στην πλατεία Αγίου Γεωργίου βρίσκεται και το σιντριβάνι με τα εγχάρακτα ονόματα των χωριών της Μικράς Ασίας.

## Κοινοτάρχες και Δήμαρχοι

## Εικόνες

File:Agalma-neo-psychiko.jpg|Άγαλμα Πλατείας
File:Agia-sofia-neo-psychiko.jpg|Αγία Σοφία
File:Arxitektoniki-neo-psychiko.jpg|Αρχιτεκτονική
File:Epavlis-neo-psychiko.jpg|Έπαυλις
File:Plateia-neo-psychiko.jpg|Κεντρική Πλατεία
File:Nea-plateia-neo-psychiko.jpg|Νέα Πλατεία


## Προσωπικότητες της περιοχής

* Μάρω Δούκα, συγγραφέας 
*Μάνος Ελευθερίου, λογοτέχνης 
*Νενα Βενετσάνου, Μουσικός, τραγουδίστρια 
*Άγγελος Τσέκερης, Δημοσιογράφος 
*Δημήτρης Παπαδημούλης, Πολιτικός της Ανανεωτικής Αριστεράς, διετέλεσε βουλευτής του ΣΥΡΙΖΑ, Ευρωβουλευτής και Αντιπρόεδρος του Ευρωκοινοβουλίου. Τον Νοέμβριο του 2023 αποχώρησε για πολιτικούς λόγους από τον ΣΥΡΙΖΑ και εντάχθηκε στην ΝΕΑ ΑΡΙΣΤΕΡΑ.

## Παραπομπές


Κατηγορία:Δήμος Φιλοθέης-Ψυχικού